Τέεμου Πούκι

Ο Τέεμου Πούκι (Teemu Pukki, γεννήθηκε 29 Μαρτίου 1990) είναι Φινλανδός ποδοσφαιριστής ο οποίος αγωνίζεται ως επιθετικός για λογαριασμό της Νόριτς Σίτι και της εθνικής ομάδας της Φινλανδίας, όπου είναι κάτοχος του  ρεκόρ διεθνών τερμάτων.

Ξεκίνησε την καριέρα του από την ΚΤΡ, όπου και πραγματοποίησε το επαγγελματικό του ντεμπούτο το 2005. Το 2008 αποκτήθηκε από την Σεβίλλη, αλλά έπαιξε σε μόλις έναν αγώνα πρωταθλήματος με την πρώτη ομάδα (αγωνίστηκε με τη δεύτερη) και επέστρεψε στη Φινλανδία για τη ΧΓΚ Ελσίνκι. Στη συνέχεια αγωνίστηκε για τις Σάλκε 04, Σέλτικ και Μπρόντμπι. Το 2018 αποκτήθηκε από τη Νόριτς και ανακηρύχθηκε παίκτης της σεζόν για την Τσάμπιονσιπ 2018-19. Το 2019 αναδείχθηκε σε Φινλανδό ποδοσφαιριστή της χρονιάς.

Ο Πούκι πραγματοποίησε το διεθνές του ντεμπούτο με τη Φινλανδία το 2009, έχει 100 συμμετοχές και 33 γκολ με το εθνόσημο και είναι ο κορυφαίος σκόρερ της εθνικής, ξεπερνώντας τον Γιάρι Λιτμάνεν. Στα προκριματικά του Ευρωπαϊκού Πρωταθλήματος του 2020 σημείωσε 10 γκολ σε 10 αγώνες, βοηθώντας την Εθνική Φινλανδίας να πάρει για πρώτη φορά την πρόκριση σε μεγάλη διεθνή διοργάνωση.

Δείτε επίσης

 Κατάλογος κορυφαίων διεθνών σκόρερ ποδοσφαίρου ανδρών ανά χώρα

 Παραπομπές 

Κατηγορία:Φινλανδοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Φινλανδίας
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές ΧΓΚ Ελσίνκι
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Σέλτικ Γλασκώβης
Κατηγορία:Ποδοσφαιριστές Μπρόντμπυ ΙΦ
Κατηγορία:Ποδοσφαιριστές Νόριτς Σίτι
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:FIFA Century Club